《游㠁山二首 其一》
明代·朱器封

万丈披鸿蒙，远势断太古。赤山表东关，山峰建翠羽。

轻霄无驻景，群鹤有常侣。海气浮丹毛，盈盈栖复举。

下有窈窕岩，隐隐仅可睹。几横三玉书，粲粲黄金镂。

竹花开五色，苔叶垂千缕。饮泉仰天浆，茹芝饱春露。

娇娇升天龙，斤斤日中兔。关尘日暮黄，岂辨秦楚路。

片云停不飞，下覆昭王墓。

作者简介：字子厚，硕燃子。